एक अर्को प्रसंगमा उहाँले भन्नुभयो, ‘नेतृत्व कसैको रहरले बन्ने होइन, नेतृत्व भनेको ठूलो कुरा हो, केही साथीहरु नेता बन्ने रहरले पार्टी फोर्नु भएको छ, रहर लाग्दैमा नेता भइँदैन ।’ उहाँले एमाओवादी परित्याग गरेर बाबुराम भट्टराईले बैचारिक अपराध गरेको पनि बताउनु भयो । अध्यक्षले भन्नुभयो, ‘उहाँको सैद्धान्तिक र राजनीति बिचलन भयो, उहाँले देश र जनताले दुःख पाएको बेलामा त कम्युनिष्ट नभएपनि बुर्जुवा नै भए पनि देशको हितमा बोल्छन् त्यसकारण उहाँले राजद्रोहमा आफूलाई दर्ज गर्नुभयो ।’
